Atherinomorus lacunosus

Atherinomorus lacunosus er en stripefisk.

Den har en sølvfarget stripe langs kroppssiden og kan bli opptil 25 cm lang. Arten svømmer i store stimer nært overflaten i kystfarvann.

Atherinomorus lacunosus er utbredt i det indopasifiske området fra Rødehavet og Øst-Afrika til Tonga, nordover til det sørlige Japan og sørover til det nordlige Australia. Den har spredt seg til Middelhavet gjennom Suezkanalen og er nå vanlig langs sørkysten fra Libanon til Tunisia. 

Typeeksemplaret ble fanget ved Ny-Caledonia av J.R. Forster under kaptein Cooks andre ekspedisjon. Etter hjemkomsten ble Forster uenig med Admiralitetet og måtte flykte til Tyskland. Han døde før han rakk å utgi materialet, så den formelle artsbeskrivelsen (som Atherina lacunosa) ble publisert av Schneider i 1801. 

 Kilder 
  Besøkt 15. juli 2014.



 Eksterne lenker 

miniatyr|venstre|Stim av Atherinomorus lacunosus ved Réunion

Kategori:Sølvsidefisker
Kategori:Fisker formelt beskrevet i 1801
Kategori:Fisk i Middelhavet